Aarhuus Stifts-Tidende, 1847-07-14
J Løverdags blev en fattig Enke fra Odense, da hun i en Kratskov sankede Urter til en Dyrlæge, bidt i Foden af en Hugorm. Hun kunde kun med stor Møie slæbe sig frem til en hende bekjendt Læges Huus, og var snart saaledes ophovnet over hele Kroppen og især i Hovedet, at hun næppe kunde tale. Den menneskekjærlige og duelige Læge har nu restaureret hende saavidt, at hun i disse Dage vil blive tilbagegiven til sine 4 umyndige Børn. (H. Av.) I Anledning af Veimesteren, Jngenieurcapt. v. Recke's Død hedder det i fyenske Aviser: Han fandt en Glæde i at medvirke til en større Tilnærmelse imellem de forskjellige Classer, og stiftede 1840 i dette Øiemed, af disse Sommerselskabet Foreningen", hvis Formand han var til sin Død. Ogsaa for de offentlige Anliggender viste han stor Jnteresse, og var En af de meget faa Grundeiere, der, som saadanne, tillige taltes blandt Odense Borgere."De høie Priser paa Landeiendomme have allerede medført og ville fremdeles foranledige, at mange unge Landmænd af den dannede Classe, der savne tilstrækkelig Formue til at komme i Besiddelse af Eiendomme i Landets bedre Egne, etablere sig i Hedegnene, hvor Gaarde med større Areal kunne erholdes til billigere Priis. Men Erfaringen har lært, at det er vanskeligt for dem, der ere uddannede i de bedre Egne, at sætte sig tilbørligt ind i det Særegne ved Behandlingen af de raae Jorder i Hedeegnene. Jsær for slige unge Mænd vil den paa Hastrupgaard i Veile Amt, af den nuværende Eier, Cand. theol. Nis Hanssen, i Efteraaret 1845 aabnede Læreanstalt frembyde meget passende Localiteter, da Gaarden har et stort Tilliggende af netop det Slags Jorder, baade tørre og fugtige - Heder og Moser –, som ere de hyppigst forekommende i Jyllands ringere Egne, og ville Eierens Bestræbelser lykkes, kan saaledes hans Jnstitut stifte megen Nytte, navnlig for disse Egne, hvor en god Dyrkningsmaade hører til Sjeldenhederne, og hvor Agerbruget derfor høiligt trænger til at fremhjælpes. Desuden mangler der eiheller ved denne Eiendom paa Jordstrækninger af bedre Bonitet, med hvis hensigtsmæssige Behandling Eleverne ogsaa ville finde Leilighed til der at gjøre sig bekjendte, ligesom ogsaa med Forsicultur og Engvanding. Selve Gaardens Beliggenhed med dens Omgivelser af Have, Søer og Skov, Vandløb og Enge, der afbryde det Eensformige i Hede egnens sædvanlige Charakteer, gjør den derhos til et ret livligt Opholdsted. Fra et Par agtbare Mænd i Egnen, Proprietair Michelsen paa Mindstrup og Pastor Müller i Nykirke, har LandhuusholdningsSelskabet modtaget nogle Meddelelser, hvoraf fremgaaer, at Hr. Nis Hanssen med Jver og Held virker for sit Jnstituts Fremme, saavelsom for Eiendommens Forbedring. Ved Hjælp af et ham af Statskassen forundt Prioritets=Laan har han i Sommer udvidet Gaardens ældre Bygninger og bekostet opført et nyt og smukt, grundmuret og teglhængt Toetages=Vaaningshuus paa 30 Fag, som afgiver beqvem og rummelig Leilighed udelukkende til Brug for Jnstitutet, dets Lærere og Elever, af hvilke Enhver her vil kunne indrømmes eget Værelse. Jfjor Foraar meldte sig 40 unge Mennesker til Optagelse i Jnstitutet; men da der endnu dengang ikke kunde optages saa mange, har Antallet af dem, der i det forløbne Aar freqventerede det, været indskrænket til 12 Elever og 6 Lærlinger. Fra 1ste Novbr. 1846 er Elevernes Antal blevet forøget til 24.